recursal/SuperWikiNEXT-32B huggingface dataset:
**Wolfgang Lüth**
**וולפגנג ליט** (בגרמנית: **Wolfgang Lüth**;‏ 15 באוקטובר 1913 – 14 במאי 1945) היה מפקד צוללת מצליח במלחמת העולם השנייה, אשר היה שני רק לאוטו קרצ'מר, ואחד מ-27 היחידים שעוטרו בעיטור צלב האבירים של צלב הברזל עם עלי אלון, חרבות ויהלומים.

ביוגרפיה
--------

### קריירה מוקדמת

ליט נולד בריגה ב-15 באוקטובר 1913, ובצעירותו למד במשך 3 סמסטרים משפטים. באפריל 1933 הוא התגייס לקריגסמרינה, ובקיץ 1933 הוא בילה שלושה חודשים על ספינת ההכשרה Gorch Fock. לאחר מכן שירת על הסיירת הקלה קרלסרוהה ושט עמה ברחבי העולם במשך תשעה חודשים. לאחר מכן הוא פיקד במשך שנה על הסיירת הקלה קניגסברג, ולאחר מכן עבר לשרת בזרוע הצוללות. ב-18 ביולי 1936 הוא הועלה לדרגת לויטננט צור זי, וביולי 1937 מונה ליט לקצין השני ב-U-27, עמה הוא גם השתתף בסיור בחופי ספרד במהלך מלחמת האזרחים הספרדית. באוקטובר 1937 הוא מונה לקצין הראשון בצוללת ב-U-38 תחת פיקודו של היינריך ליבה, וב-1 בינואר 1938 הוא הועלה לדרגת אובר-לויטננט צור זי.

### מלחמת העולם השנייה

זמן קצר לאחר פרוץ המלחמה, ב-16 בדצמבר 1939, מונה ליט למפקד U-13, וב-30 בדצמבר הוא מונה למפקד U-9. במהלך 6 סיורים עם הצוללת הוא השיגו את ההצלחות הראשונות שלו, ובין היתר, הוא אף הטביע את הצוללת הצרפתית "דוריס" במאי 1940. ב-27 ביוני 1940 הוא מונה למפקד U-138, עמה הוא ביצע שתי פשיטות בלבד, וב-21 באוקטובר 1940 הוא מונה למפקד U-43, עמה הוא ביצע חמש פשיטות שבהן הוא הטביע 12 ספינות עם תפוסה של 68,077 טונות, ועל הצלחותיו הוענק לו ב-24 באוקטובר 1940 עיטור צלב האבירים של צלב הברזל. ב-1 בינואר 1941 הוא הועלה לדרגת קפיטן-לויטננט, ובאפריל 1942 הוא מונה למפקד U-181. עם צוללת זו יצא ליט למסע ציד באוקיינוס ההודי, שם הצליח מאוד, וב-13 בנובמבר 1942 הוא קיבל את תוספת עלי האלון לעיטור צלב האבירים של צלב הברזל. במהלך הפשיטה השנייה שלו באוקיינוס ההודי, הוא קיבל ב-15 באפריל 1943 את תוספת החרבות לעיטור צלב האבירים של צלב הברזל, ותוספת יהלומים לעיטור ב-9 באוגוסט 1943, ובכך היה למפקד הצוללת הראשון שקיבל את העיטור. ב-1 באפריל 1943 הועלה ליט לדרגת קורבטנקפיטן, וב-31 באוקטובר 1943 סיים ליט את תפקידו על הצוללת U-181.

בינואר 1944 מונה ליט למפקד שייטת הצוללות ה-22, שהייתה שייטת הדרכה למפקדי צוללות חדשים. ביולי 1944 הוא מונה למדריך בבית הספר הימי בפלנסבורג-מורוויק, ובספטמבר 1944 מונה למפקד בית הספר. ב-1 באוגוסט 1944 הוא הועלה לדרגת פריגטנקפיטן, וב-1 בספטמבר 1944 הועלה שוב לדרגת קפיטן צור זי. ב-5 במאי 1945 נכבשה פלנסבורג על ידי הצבא הבריטי, וזמן קצר לאחר תום המלחמה, בליל ה-14 במאי 1945, הגיע ליט על יד האקדמיה הימית שלו אל מול עמדת משמר גרמנית, ולאחר שלא הצליח לזהות את עצמו מפני ששכח את הסיסמה, הוא נורה ומת מיד. קרל דניץ יצר קשר עם המפקד הבריטי של העיר פלנסבורג, וביקש ממנו רשות לערוך הלוויה רשמית, ואכן האישור ניתן. בהלוויה זו, שהייתה הלוויה האחרונה של הרייך השלישי, ואשר התקיימה ב-16 במאי 1945, הספיד דניץ, שעמד בראש ממשלת פלנסבורג, את ליט.

קישורים חיצוניים
----------------

ויקישיתוף מדיה וקבצים בנושא **וולפגנג ליט** בוויקישיתוף
* וולפגנג ליט באתר lexikon-der-wehrmacht (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 118843206
* ISNI: 0000 0000 8155 3512
* LCCN: n87112974
* NDL: 00649905
* NKC: jn20000701101
* NLP: A24314146
* NTA: 072630787
* VIAF: 74650481
* WorldCat: lccn-n87112974

 |
**פרדריק לורנס גרנדי** (באנגלית: **Fredrick Lawrence Grandy**; נולד ב-29 ביוני 1948), שחקן ופוליטיקאי אמריקני. 

גרנדי התפרסם בעיקר בשל תפקידו בסדרת הטלוויזיה "ספינת האהבה". לשיא הקריירה הפוליטית הגיע כשנבחר לבית הנבחרים של ארצות הברית ב-1987 כנציג איווה.

קורות חייו
----------

גרנדי נולד בעיר סו סיטי שבאיווה, וב-1970 סיים לימודי אנגלית באוניברסיטת הרווארד. בהמשך, עסק בכתיבת נאומים לחבר בית הנבחרים ויילי מיין. ב-1973 החל בקריירת משחק, כשתפקידו הראשון היה תפקיד אורח בסדרה הקומית "Love, American Style". ב-1977 החל לגלם את תפקידו של הכלכל ברל "גופר" סמית', בסדרת הטלוויזיה "ספינת האהבה". הוא גילם תפקיד זה עד שהסדרה ירדה מהמרקע ב-1986. במקביל, גילם תפקידים קטנים יותר ותפקידי אורח במספר סדרות טלוויזיה וסרטי קולנוע. 

בסמוך לאחר ירידתה של "ספינת האהבה" מהמרקעים, התמודד על מקום בבית הנבחרים האמריקני מטעם המפלגה הרפובליקנית, כנציג מחוז הבחירה השישי של מדינת איווה. הוא גבר על יריבו הדמוקרטי ברוב דחוק של 51%, והחל לכהן בבית הנבחרים ב-3 בינואר 1987. הוא נבחר לכהונות נוספות ב-1988 (ברוב של 64%) וב-1990 (ברוב של 72%). ב-1992 נבחר כנציג מחוז הבחירה החמישי של איווה, לאחר שהיה המועמד היחיד. במהלך כהונתו בבית הנבחרים היה חבר, בין היתר, בוועדות החקלאות, החינוך, העבודה ובוועדה לענייני מיסוי. ב-1994 עזב את בית הנבחרים, והתמודד בפריימריז של המפלגה הרפובליקנית לקראת הבחירות לכהונת מושל איווה. הוא הפסיד למושל המכהן, טרי ברנסטד, שגם נבחר מאוחר יותר לכהונה נוספת.

עם תום הקריירה הפוליטית שלו, מונה גרנדי ב-1995 למנכ"ל Goodwill Industries, מלכ"ר המספק השכלה והכשרה מקצועית לאנשים עם מוגבלויות. הוא מילא תפקיד זה עד שנת 2000. במקביל, שימש כפרשן פוליטי ברדיו הציבורי של ארצות הברית (NPR) ושימש כמרצה אורח באוניברסיטת מרילנד. ב-2003 החל להנחות תוכנית בתחנת רדיו בוושינגטון, לצדו של השדרן הוותיק אנדי פרקס. באותה שנה הופיע גם בהופעת אורח בסדרת הטלוויזיה "חוק וסדר", 17 שנים לאחר הופעתו הטלוויזיונית הקודמת.

גרנדי נשוי ואב לשלושה.

קישורים חיצוניים
----------------

ויקישיתוף מדיה וקבצים בנושא **פרד גרנדי** בוויקישיתוף

* פרד גרנדי, במסד הנתונים הקולנועיים IMDb (באנגלית)
* פרד גרנדי, באתר AllMovie (באנגלית)
* פרד גרנדי באתר המדריך הביוגרפי של הקונגרס של ארצות הברית (באנגלית)
* אתר תוכנית הרדיו The Grandy & Andy Morning Show

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX5029685
* BnF: cb15840675m (data)
* GND: 1274695112
* ISNI: 0000 0001 0797 317X
* LCCN: no2012107290
* NKC: xx0179072
* SNAC: w6gx6xwk
* US Congress: G000371
* VIAF: 15105059
* WorldCat: lccn-no2012107290

 |
פירוש נוסף ערך זה עוסק בכלכלן, מנהל ודירקטור ישראלי. אם התכוונתם למדען מחשב ישראלי, ראו אהוד שפירא (מדען מחשב).
אין תמונה חופשיתאין תמונה חופשית
**אהוד שפירא** (נולד בשנת 1944) הוא כלכלן ומנהל ישראלי, יושב-ראש פסגות בית השקעות ולשעבר ממלא-מקום מנכ"ל בנק לאומי ויו"ר קבוצת הביטוח הפניקס.

ביוגרפיה
--------

נולד בישראל, בנם של יעקב ובלה שפירא. בעל דוקטורט לכלכלה ומימון מאוניברסיטת ניו יורק. 

בתחילת שנות ה-70 החל את עבודתו בבנק לאומי. בין השנים 1975–1980 התגורר בארצות הברית, שם עבד בתפקידים בכירים בבנק לאומי. בשנת 1980 שב לישראל וכיהן כסגן ראש החטיבה העסקית בבנק לאומי. בשנת 1984 שב לארצות הברית במסגרת תפקידו בבנק לאומי ושהה בה עד שנת 1989. לאחר ששב לישראל שימש בתפקידים בכירים בבנק לאומי. היה ראש החטיבה העסקית, משנה בכיר למנכ"ל ואחראי על החטיבה המסחרית, מערך הנדל"ן והחטיבה הבינלאומית. בין השנים 1995–2006 שימש כממלא-מקום המנכ"ל גליה מאור.

בשנת 2006 עזב את בנק לאומי ומונה כיו"ר "הפניקס". במקביל שימש כדירקטור בחברות מהדרין ונשואה-אקסלנס. בשנת 2010 פרש מ"הפניקס". באותה שנה נבחר כדירקטור בבנק לאומי והתמודד על תפקיד יו"ר הבנק, אך לא נבחר. בסוף 2010 נבחר ליו"ר הדירקטוריון של חברת ביראד - חברה למחקר ופיתוח, חבר בחבר הנאמנים של אוניברסיטת בר-אילן, חבר בוועד המנהל ויו"ר ועדת ההשקעות של האוניברסיטה. באוקטובר 2011 החליף את זהבית כהן בתפקיד יושב-ראש פסגות בית השקעות. במקביל הקים עם קבוצת שותפים את קרן ההשקעות גאיה, וכדי למנוע ניגוד עניינים הוא אינו מנהל את הקרן.

שפירא חבר בחבר הנאמנים של מוזיאון תל אביב לאמנות ובוועד המנהל של מכון ירושלים לחקר ישראל. בשנת 2012 מונה לראש אגודת הידידים בישראל של בית לוחמי הגטאות.

משפחתו
------

שפירא מתגורר בתל אביב. נשוי לשופטת בדימוס תחיה שפירא (בתם של הרב שלמה וצפיה גורן) ואב לשלוש בנות. בתו הבכורה עינת ישפה היא פסיכולוגית חינוכית, העומדת בראש השירות הפסיכולוגי החינוכי של עיריית בני-ברק ומתגוררת בפתח תקווה. בתו השנייה היא עו"ד אפרת שפירא-רוזנברג המתגוררת במזכרת בתיה.
**מראת קסמים** (באנגלית: **Magic Mirror**) היא הדפס אבן (ליתוגרפיה) מעשה ידי האמן ההולנדי מאוריץ קורנליס אשר שהודפסה לראשונה בינואר 1946.

תיאור היצירה
------------

היצירה מתארת מראה הניצבת באלכסון ונתמכת בתמוכות עץ. היצירה ניצבת על משטח מרוצף. מתוך היצירה יוצאת שורה של גריפונים מכונפים הצועדים הרחק מן התמונה, וניתן לראות את השתקפותם במראה, מאידך, מעברה השני של המראה ניתן לראות, כאילו יוצאת מן ההשתקפות שורה נוספת של גריפונים. הגריפונים מתפצלים לכמה טורים והופכים לאריחים מהם עשוי המשטח המרוצף, כאשר הגריפונים היוצאים מן המראה הופכים לאריחים שחורים, והגריפונים המופיעים מאחורי המראה מתוך ההשתקפות הופכים לאריחים לבנים המשובצים בסדרת האריחים השחורים. יצירה זו היא אחת היצירות בהן שילב אשר בעלי חיים שונים במעין תבנית אריחים - שהגדולה ביצירות אלה היא היצירה מטמורפוזה.

לקריאה נוספת
------------

* מ.ק.אשר, **עבודות גרפיות**, סטימצקי טאשן, 1994, בתרגום עדנה קלגסברון ובעריכת שלומית אריאל.

| יצירותיו של מאוריץ קורנליס אשר |
| --- |
| 

|  |
| --- |
| בית מדרגות • בלוודיר • דומם וכדור שיקוף • הגשר • זחלגלגל • יד וכדור שיקוף • ידיים רושמות • יחסות • מגדל בבל • מפל מים • מראת קסמים • עולם אחר 2 • עולים ויורדים • קיעור וקימור • קסטרוולווה • שלושה כדורים 2 • שמיים ומים |

 |
**ארנב אנגורה** (באנגלית: **Angora rabbit**) הוא זן של ארנב מבוית שמקורו בטורקיה. במשקל 2–5.5 ק"ג, ארנב אנגורה הוא אחד מגזעי הארנב שבויתו ראשונים. ארנב אנגורה הורבע בעיקר בשביל הצמר שלו שנקרא צמר אנגורה. צמר זה נאסף על ידי גילוח, הברשה, או מריטה. מפני שארנבים בדרך כלל לא גורמים לאלרגיות אצל אנשים, צמר זה נפוץ יחסית.

לארנב האנגורה יש 12 תתי זן, כשארבעה מהם מוכרים על ידי איגוד מגדלי הארנבים האמריקאי.

ארנב האנגורה הורבע לראשונה באנקרה (הידועה היסטורית בשם אנגורה), בטורקיה של ימינו, וידוע שהובא לצרפת בשנת 1723. ארנב אנגורה הפך לחיית מחמד פופולרית של המלוכה הצרפתית באמצע המאה ה-18, וארנבי האנגורה התפשטו לחלקים אחרים באירופה עד סוף המאה.[דרוש מקור]

בארצות הברית בגדים עשויים צמר ארנבות אנגורה היו פופולריים מאז שהגיעו לראשונה בתחילת המאה ה-20. אך רק במהלך מלחמת העולם השנייה התרחב הייצור המקומי כדי לענות על הביקוש ליותר מ-60,000 ק"ג בשנה. סיב משי רך זה עורר עניין רב, ומהר מאוד אנשים התאהבו בצמר אנגורה.

ארנבי אנגורה מגודלים בעיקר בזכות צמרן, שהוא משיי ורך. בקוטר של 14–16 מיקרון בלבד, צמר זה דומה לקשמיר בעדינות וברכות למגע. צמר ארנב אנגורה מבוגר בריא יגדל כשלושה סנטימטרים לחודש. טיפוח קבוע הכרחי כדי למנוע מהסיבים להשתלב וליצור קשרים על הארנב, מה שגורם לאי נוחות ועלול לגרום לכאב ואף לזיהום. צמר האנגורה נבצר (נקטף או נגזז) כל שלושה עד ארבעה חודשים לאורך השנה.

צמר אנגורה עשוי להיאסף מעת לעת על ידי אספת השערות מתוך הפרווה שיוצאות באופן טבעי. קציר מלא נעשה על ידי גזירת הפרווה עם מספריים קטנים. גזירה מתחילה בדרך כלל בראש, עוברת מהכתפיים לזנב. לאחר מכן הופכים את הארנב ואת החלק התחתון גוזרים מזנב לסנטר. בין 12 אונקיות (340 גרם) לבין 18 אונקיות (510 גרם) צמר ניתן לקצור מאנגורה ענקית.

האנגורה מתחלקים לארבעה זנים המוכרים על ידי איגוד מגדלי הארנבים האמריקאים:
אנגורה ענקית, סאטן אנגורה, אנגורה צרפתית ואנגורה אנגלית, ושמונה גזעים שבפיתוח או כבר מוכרים במדינות אחרות: אנגורה גרמנית, אנגורה סינית, אנגורה פינית, אנגורה יפנית, אנגורה רוסית, סנט לוסיאן אנגורה, אנגורה שווייצרית, אנגורה הולנדית.

ארנב אנגורה אוכל בעיקר חציר לארנבים, בדרך כלל חציר שיבולת שועל, או חציר הרים. חציר מהווה מעל 85% מתזונת הארנב כששאר המרכיבים הם כופתיות, ירקות ומעט פירות.

אורך החיים הצפוי של ארנב אנגורה הוא בין 7 ל-12 שנים, אך זה משתנה בהתאם לגזע הספציפי.

קישורים חיצוניים
----------------

ויקישיתוף מדיה וקבצים בנושא **ארנב אנגורה** בוויקישיתוף

הערות שוליים
------------

1. ↑  Whitman, Bob D, **Domestic rabbits & their histories : breeds of the world**, Leawood, KS: Leathers Pub, 2004, מסת"ב 1-58597-275-4
2. ↑  J. I. McNitt, S. D. Lukefahr, P. R. Cheeke, N. M. Patton, **Rabbit production**, Wallingford: CABI, עמ' 265–273, מסת"ב 978-1-78064-012-9
3. ↑  **United Nations Treaty Series**, UN, 2002-12-31, עמ' 75–75, מסת"ב 978-92-1-045595-4
4. ↑  Scientific American, Angora Wool 3, 1848-08-19, עמ' 381–381 doi: 10.1038/scientificamerican08191848-381f
5. ↑  Herrmann S. Wortmann G. Wortmann F.J, CHARACTERISTICS OF ANGORA RABBIT FIBRE 1 - THE INFLUENCE OF FIBRE ORIGIN ON FIBRE AND MEDULLA DIAMETER IN ANGORA WOOL, **World Rabbit Science** 4, 2 ביולי 2010 doi: 10.4995/wrs.1996.287

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007294059005171
* BnF: cb11952302w (data)
* GND: 4142470-0
* LCCN: sh85005131
* NKC: ph499489

 |
***Porter 'n' Dolly*** (בעברית: **פורטר ודולי**) הוא האלבום ה-11 המשותף של זמרי הקאנטרי דולי פרטון ופורטר ווגונר אשר שוחרר ב-19 באוגוסט 1974 על ידי RCA Victor. מתוך האלבום יצא השיר "Please Don't Stop Loving Me" כסינגל. השיר הגיע למקום הראשון במצעד שירי הקאנטרי האמריקאי ובכך הפך לשיר הראשון שלהם כצמד לעשות זאת.

שני שירים מתוך האלבום הוקלטו מחדש בשלב מאוחר יותר: "The Fire That Keeps You Warm" אשר הוקלט עבור אלבומה All I Can Do והשיר
"Together You and I" שהוקלט עבור אלבומה Better Day..

הקלטה
-----

האלבום הוקלט במשך יומיים בתאריכים 23 ו-24 במאי 1974 באולפני B של RCA בנאשוויל, טנסס. במהלך יומיים אלה הוקלטו שמונה מתוך עשרה משירי האלבום כאשר השניים הנוספים הוקלטו לאלבומים קודמים של השניים.

ביקורות
-------

בילבורד נתנו ביקורת חיובית לאלבום. הם ציינו לחיוב את העובדה כי כל השירים נכבו על ישני השניים עצמם. הם המשיכו ואמרו שהאלבום מכיל "כמה בלדות נחמדות, חלקן בקצב מהיר, אבל [כולן] נעימות להאזנה." בנוסף הם גם ציינו את השירים We'd Have to Be Crazy", "Two", ו-"The Power of Love" כשירים הטובים ביותר מהאלבום. בנוסף הם גם נתנו ביקורת חיובית על עטיפת האלבום.

רשימת רצועות
------------


| *Porter 'n' Dolly* |
| --- |
| מס' | שם | משך |
| 1. | Please Don't Stop Loving Me | 2:47 |
| 2. | The Fire That Keeps You Warm | 2:12 |
| 3. | Too Far Gone | 2:15 |
| 4. | We'd Have To Be Crazy | 2:34 |
| 5. | The Power Of Love | 2:25 |
| 6. | Sixteen Years | 2:53 |
| 7. | Together You and I | 2:24 |
| 8. | Without You | 2:29 |
| 9. | Two | 2:41 |
| 10. | Sounds Of Nature | 2:20 |
| **משך כולל:** | **25:04** |

קישורים חיצוניים
----------------

* MusicBrainz Porter 'n' Dolly באתר MusicBrainz
* Discogs Porter 'n' Dolly באתר Discogs

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz release group: 89eb88b9-63a0-4345-8563-7837ce21f794

 |
אין תמונה חופשיתאין תמונה חופשית
**חואן מנדז** (נולד ב-23 בספטמבר 1981 במונטריאול, קוויבק) הוא כדורסלן-עבר קנדי וכיום מאמן כדורסל (משמש כעוזר מאמן באוניברסיטת מקגיל הקנדית). גובהו 2.04 מטרים, ושיחק בתפקיד פאוור פורוורד.

חיים מוקדמים וקריירת מכללות
---------------------------

מנדז, שהוריו היגרו לקנדה מהרפובליקה הדומיניקנית לקנדה, מחזיק גם בדרכון של המדינה הזאת, אך בחר לשחק בנבחרת הכדורסל הקנדית.

מנדז למד בתיכון "אקדמיית המכינה של פלורידה" שבמלבורן, פלורידה. ב-2001 עבר מנדז ללמוד באוניברסיטת ניאגרה האמריקאית מדרג המכללות הראשון, אותה הוביל לטורניר אליפות המכללות בכדורסל ראשון מאז 1970, בו הצטיין. הוא התחיל את שנתו הרביעית עם 1500 נקודות כשהוא קרוב לקלווין מרפי, וסיים את קריירת המכללות שלו עם 2,210 נקודות ו-1,053 ריבאונדים שהציבו אותו בתוך רשימת כדורסלני המכללות שקלעו מעל ל-2000 נקודות ולקחו מעל ל-1000 ריבאונדים היוקרתית כשהוא מוביל עד היום (יוני 2017) את רשימת הקלעים הקנדיים ב-NCAA דוויז'ן I. את עונתו האחרונה באוניברסיטה סיים כשחקן המצטיין של המחוז המטרו אטלנטי מליגת המכללות לשנת 2005.

קריירה מקצוענית
---------------

בשנת 2005 לאחר סיום לימודיו נרשם לדראפט ה-NBA 2005. הוא לא נבחר על ידי שום קבוצה באותו הדראפט, אך קיבל חוזה מהקבוצה הקנדית היחידה ב-NBA, הטורונטו ראפטורס, בה שיחק במהלך מחנה קדם-העונה ושוחרר.

בעקבות זאת, החליט מנדז לעבור לאירופה וחתם בטרפאני מהסרייה א'2 בכדורסל (ליגת הכדורסל השנייה באיטליה מעל לסרייה ב') וסיים עם הקבוצה את עונת 2004/2005 במקום העשירי בליגה.

לאחר מכן עבר לשחק במדי פאנליניוס מליגת העל היוונית בכדורסל בעונת 2005/2006, אך זכה לשחק רק בשלושה משחקים וסופסל להמשך העונה.

בעונת 2006/2007 קיבל הצעה מעירוני נהריה, וחתם בקבוצה לעונה. בעונת 2007/2008 שיחק מנדז במדי מכבי ראשון לציון מליגת העל. בעונת 2008/09 עבר לשחק בליגה הסינית בקבוצת קסינג'יאנג פליינג טייגרס.

בעונת 2009/2010 כפי הנראה היה חסר קבוצה[דרוש מקור]. בעונת 2010/2011 עבר לשחק במדי בי.סי. דניפרו מליגת העל האוקראינית בכדורסל וסיים את העונה עם הקבוצה במקום השביעי.

לאחר מכן עבר לשחק בקיץ של 2011 במדי סמיחו מליגת הקיץ של הרפובליקה הדומיניקנית, ובעונת 2011/2012 חתם בקוקולוס דה סן פדרו מהליגה המקצוענית של הרפובליקה הדומיניקנית.

בעונת 2012/2013 שיחק במדי מונטריאול ג'אז מליגת הכדורסל הקנדית ושיחק במדי גרגוריו אורבאנו גילברט בליגת הקיץ הדומיניקנית ופרש בתום עונת 2013 מכדורסל מקצועני ועבר לתחום האימון.

ב-2017 שימש כעוזר מאמן באוניברסיטת מקגיל מליגת המכללות הקנדית.

הופעות בנבחרת קנדה בתחרויות בינלאומיות
--------------------------------------

מנדז שיחק בנבחרת הקנדית בין השנים 2002 ו-2008 ועזר להוביל אותה למקום השני באליפות ארבע המדינות בסין ובברזיל ב-2004. כמו כן לקח חלק גם בהמשחקים הפאן-אמריקאיים ב-2003 בה סיימה נבחרתו במקום השביעי מתוך 8 נבחרות מתמודדות ובאליפות האמריקות בכדורסל 2007 בה סיימה נבחרתו במקום החמישי מתוך 10 נבחרות מתמודדות.

קישורים חיצוניים
----------------

* פרופיל, באתר Sports-Reference
* פרופיל, באתר eurobasket
* פרופיל, באתר פיב"א

הערות שוליים
------------

1. ↑  NBA.com, פרופיל חואן מנדז לקראת דראפט ה-NBA ב-2005
**ניו יורק ליברטי** (באנגלית: **New York Liberty** ובתרגום חופשי: "חירות ניו יורק") היא קבוצת כדורסל אמריקאית מניו יורק, המשחקת בליגת כדורסל הנשים WNBA. הקבוצה, ממקימות הליגה, קמה ב-1997 ומשחקת בבית המזרחי, בו זכתה באליפות 4 פעמים. הקבוצה מארחת את משחקיה הביתיים באצטדיון מדיסון סקוור גארדן אשר בניו יורק. נשיא הקבוצה הוא שחקן העבר וחבר היכל התהילה של הכדורסל אייזיאה תומאס.

היסטוריה
--------

עם הקמת הקבוצה זו רכשה את הזכויות לשימוש בשם "ליברטי" מהתאחדות הכדורסל ליברטי, אשר באותו זמן חדלה מלפעול. עם הקמת הליגה הייתה הליברטי בין הראשונות לגייס שחקניות והחתימה את כוכבת ליגת המכללות לכדורסל נשים רבקה לובו ואת המדליסטית האולימפית תרזה וית'רספון. השתיים הובילו את הליברטי לעונה ראשונה מוצלחת, החל מהמשחק הראשון בליגה, בו ניצחו את לוס אנג'לס ספארקס, ועד לסדרת גמר הליגה, שם הפסידו ליוסטון קומטס. לאחר שבעונה הבאה כשלו להגיע לשלבי הפלייאוף, שבה הקבוצה לסדרת הגמר ב-1999, אך הפסידה שוב לקומטס. הליברטי שבו והופיעו בסדרות הגמר בעונות 2000 ו-2002, אך בשתיהן כשלו שוב ושוב להשיג התואר.

הקבוצה נפרדה מווית'רספון לאחר עונת 2003, בה כשלה הקבוצה להגיע לפלייאוף. ברם, החל מעונה זו סבלה הקבוצה מחוסר יציבות וכוכבות רבות מצאו עצמן מועברות על ידי הקבוצה או עוברות בעצמן לקבוצות אחרות בליגה, בזמן שאלו אשר נותרו סבלו מפציעות חוזרות. החל משנת 2003 הצלחות הקבוצה התמעטו, והיא החלה להתקשות להעפיל למשחקי פלייאוף וכאשר הצליחה - לא אחת הפסידה כבר בסיבוב הראשון.

עונת 2007 הייתה לשיא חוסר היציבות של הקבוצה. לאחר ששכרה את שירותיהן של מספר שחקניות מבטיחות, ביניהן שי דורון הישראלית ומספר שחקניות מקבוצת שארלוט סטינג אשר התפרקה, ניצחה ליברטי 5 משחקים ברציפות, אך מיד לאחריהם הפסידה 7 ברצף. לקראת סוף העונה מצאה עצמה הקבוצה נאבקת על הכרטיס האחרון לפלייאוף עם וושינגטון מיסטיקס, ולבסוף ניצחה 3 מארבעת משחקיה האחרונים - ובכך זכתה לעלות לחצי הגמר האזורי, שם הפסידה לאלופת העונה הקודמת דטרויט שוק.

לקראת עונת 2008 שוב ניסתה הליברטי לחזק את סגל השחקניות. בדראפט אשר קדם לעונה גייסה הקבוצה את אסנס קארסון, אלרנה לארקינס, שתיהן הצטיינו בליגת המכללות. סגל הקבוצה היה לצעיר ביותר בליגה והליברטי זכו ב-19 משחקים בעונה הרגילה, ולאחר מכן הביסו את קונטיקט סאן בסיבוב הפלייאוף הראשון. בגמר הבית המזרחי היו הליברטי קרובים לניצחון, אך הפסידו בהפרש שתי נקודות לדטרויט שוק במשחק השלישי והקובע.

קישורים חיצוניים
----------------

ויקישיתוף מדיה וקבצים בנושא **ניו יורק ליברטי** בוויקישיתוף
* אתר האינטרנט הרשמי של ניו יורק ליברטי
* ניו יורק ליברטי, ברשת החברתית פייסבוק

* ניו יורק ליברטי, ברשת החברתית טוויטר

* ניו יורק ליברטי, ברשת החברתית אינסטגרם

| ליגת ה-WNBA |
| --- |
| הבית המזרחי | אטלנטה דרים • שיקגו סקיי • קונטיקט סאן • אינדיאנה פיבר • ניו יורק ליברטי • וושינגטון מיסטיקס |
| הבית המערבי | דאלאס וינגס • לאס וגאס אייסז • לוס אנג'לס ספארקס • מינסוטה לינקס • פיניקס מרקורי • סיאטל סטורם |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310538605171
* LCCN: n98023140
* VIAF: 145597211
* WorldCat: lccn-n98023140

 |
**ESCP Europe** הוא מוסד יוקרתי להשכלה גבוהה הכפוף ללשכת המסחר והתעשייה של פריז. ESCP Europe נוסד בשנת 1819 והוא המוסד האקדמי הוותיק ביותר בעולם ללימודי מנהל עסקים.
ל-ESCP Europe קמפוסים בפריז, לונדון, מדריד, ברלין וטורינו. בצרפת, המוסד נמנה בין בתי הספר הגבוהים הנקראים גרנד אקול, אשר מגייסים את תלמידיהם באמצעות בחינות תחרותיות בכתב ובעל פה.
המוסד מפעיל בין היתר תוכניות חילופי סטודנטים ושיתוף פעולה עם בית הספר למנהל ליאון רקנאטי של אוניברסיטת תל אביב ומסלול ה-MBA של הטכניון.

דירוג
-----

למוסד מסורת ארוכה של מצוינות אקדמית ופתיחות בינלאומית. התואר השני בניהול של ESCP Europe דורג במקום הראשון בעולם על ידי ה-Financial Times ב-2010 והגיע למקום השני בדירוג ב-2012. תוכנית ה-EMBA של המוסד דורגה במקום ה-15 בעולם על ידי ה-Financial Times ב-2009 ובמקום ה-3 בעולם עבור צבירת ניסיון בינלאומי ב-2012. התואר במימון דורג במקום ה-7 בשנת 2012. התואר באסטרטגיה וייעוץ דורג במקום ה-1 בצרפת בשנת 2018 על ידי SMBG

בוגרים
------

ל-ESCP Europe כ-40,000 בוגרים. בין הבוגרים הבולטים: ראש ממשלת צרפת לשעבר, ג'אן פייר רפראן; מנכ"ל חברת הנפט Total, קריסטוף דה מרג'רי; מנכ"ל Hermes, פטריק טומאס; מנכ"ל קבוצת SEB, תיירי דה לה טור ד'ארטז; מייסד Danone, אנטואן ריבו; מנכ"ל Ernest and Young באירופה המערבית, פטריק גונל, ורבים אחרים.

בוגרים בישראל
-------------

בין הבוגרים הבולטים בעלי אזרחות ישראלית, מיכאל גולן, מייסד ומנכ"ל גולן טלקום, ופרופ' דניאל רואש, אשר מכהן כראש לשכת המסחר ישראל-צרפת ומרצה בין היתר ב-ESCP Europe ובטכניון. בוגר נוסף הוא ג'אן מארק דארדיה, מנהל השיווק הגלובלי של מכתשים אגן תעשיות.

קישורים חיצוניים
----------------

ויקישיתוף מדיה וקבצים בנושא **ESCP Business School** בוויקישיתוף
* 

* אתר האינטרנט הרשמי של ESCP Business School
* ESCP Business School, ברשת החברתית פייסבוק

* ESCP Business School, ברשת החברתית טוויטר

* ESCP Business School, ברשת החברתית אינסטגרם

* ESCP Business School, ברשת החברתית LinkedIn

* ESCP Business School, סרטונים בערוץ היוטיוב

* ESCP Business School, באתר פליקר

הערות שוליים
------------

1. ↑  History of ESCP Europe Business School
2. ↑  Partenariats d’échange ESCP Europe : Tel Aviv University
3. ↑  MBA - מגיסטר במנהל עסקים | לקראת תואר שני | טכניון לימודי המשך
4. ↑  Business school rankings from the Financial Times - Masters in Management 2013
5. ↑  Business school rankings from the Financial Times - Masters in Management 2012
6. ↑  Business school rankings from the Financial Times - Executive MBA Ranking 2013
7. ↑  ESCP Europe Executive MBA ranked in the global top 3 for international experience
8. ↑  Business school rankings from the Financial Times - Masters in Finance Pre-experience 2012
9. ↑  SMBG ranking
10. ↑
11. ↑  Adama Global - Simply. Grow. Together

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16196632r (data)
* GND: 16067833-X
* ISNI: 0000 0001 1544 4083
* LCCN: n2009047155
* VIAF: 144762181
* WorldCat: lccn-n2009047155

 |
**בנקים לנשים בלבד** הוא מוסד פיננסי המספק את שירותיו אך ורק לנשים.

הבנקים שמשרתים נשים בלבד הוקמו במרבית המקרים מטעמי דת, צניעות ורצון להקפיד על הפרדה מגדרית ככל הניתן.

היסטוריה
--------

ב-2001, פתח בנק דובאי האיסלאמי (אנ') סניף בנק שנותן שירותים בנקאים לנשים בלבד.

ב-2009 נפתח בעיר נג'ף שבעיראק הסניף הראשון במדינה שנותן שירותים לנשים בלבד וכן הסניף הראשון בו עובדות אך ורק נשים, הסניף שייך לבנק הממשלתי "באבל". בראיון שנתן לתקשורת סגן יו"ר מועצת המנהלים של הבנק, מאזן עבדאלרזאק מנסור אמר האחרון כי אם "הניסוי" של החברה בנג'ף יצליח ייפתחו סניפים דומים ברחבי עיראק, אחד ממטרות הבנק בהקמת סניפים שכאלה "שנשים יוכלו להסיר את רעלתן ולהסתובב בחופשיות מול העובודות בבנק".

שנה לאחר מכן איראן גם היא פתחה סניף בנק (הסניף הוא אחד מסניפי הבנק מלי בנק (אנ')) דומה בעיר משהד, מנהל הבנק הצהיר כי "המטרה אינה הפרדה מגדרית אלא כבוד לנשים", בסניף זה ובסניפים שנפתחו לאחריו ופועלים במתכונת דומה לא רק משרתים נשים בלבד אלא גם עובדות בו רק נשים.

בערב הסעודית לרוב הבנקים יש שטח ייעודי לנשים בלבד בסניף הראשי אך לא בכל הבנקים והסניפים שלהם יש סידור שכזה.

ראו גם
------

* חוף רחצה נפרד
* חינוך נפרד מגדרית

הערות שוליים
------------

1. ↑  Wheeler, Julia (2 בינואר 2001). "Women-only bank in Gulf". BBC. `{{cite news}}`:  (עזרה)
2. ↑  דורון פסקין, תהליך האיראניזציה נמשך: בעיראק נפתח בנק ראשון לנשים בלבד, באתר כלכליסט, 19 באוקטובר 2009
3. ↑  nrg מעריב, סניף בנק עיראקי - לנשים בלבד, באתר nrg‏, 30 באוקטובר 2009
4. ↑  "Iran's Bank Melli to Expand Women Only Branch Network". *Businessweek*. Bloomberg L.P. אורכב מ-המקור ב-16 במרץ 2012. `{{cite news}}`:  (עזרה)
5. ↑  Sheikholeslami, Ali (2 ביולי 2010). "Iran's Bank Melli to Expand Women-Only Branches to All Provincial Capitals". Bloomberg L.P. `{{cite news}}`:  (עזרה)
6. ↑  סוכנויות הידיעות, חדש באיראן: סניף בנק המיועד לנשים בלבד, באתר ynet, 7 ביוני 2010
**שחף סיבירי** (שם מדעי: ***Larus vegae***) הוא מין עוף ממשפחת השחפיים החי בעיקר בסיביר. הוא קרוב מאוד למין שחף צפוני או שחף ההרינג וכן למין שחף הרינג אמריקאי.

מאפיינים
--------

השחף הסיבירי דומה לשחף ההרינג, אך אפור כהה יותר בצבעיו, והוא מפוספס בשחור בנוצות העליונות בחורף. שחף גדול בעל כנפיים רחבות. נוהג לדאות מעל הימים והאוקיינוסים בחיפוש מזון. השחף בעל עיניים אדומות ומקור צהוב עם קצה אדום. תת-המינים שונים מעט בצבעם.

הוא חי בצפון-מזרח סיביר באזורים הארקטיים. לעיתים נודד עד צפון אלסקה, ואף דרומה לקנדה ולחופי ארצות הברית הפסיפיים. בחורף הוא נודד דרומה לעבר יפן, צפון קוריאה, דרום קוריאה, טאיוואן וסין. מקנן לרוב בנמלים, גדות נהר וחופי סלעים.

אחד מתת-המינים חורף במונגוליה, ובכמה אגמים במרכז רוסיה כמו אגם באיקל.

תת-מינים
--------

* *L. vegae vegae*
* *L. vegae birulae*
* *L. vegae mongolicus* - מכונה "שחף מונגולי"

קישורים חיצוניים
----------------

ויקישיתוף מדיה וקבצים בנושא **שחף סיבירי** בוויקישיתוף
* שחף סיבירי, באתר ITIS (באנגלית)
* שחף סיבירי, באתר NCBI (באנגלית)
* שחף סיבירי, באתר GBIF (באנגלית)

הערות שוליים
------------
אחד ממחשבי הגולם בבניין זיסקינד של מכון ויצמן
**גולם** היה השם שניתן לשלושה מחשבים שנבנו במכון ויצמן למדע ושימשו את צורכי המחקר במכון ובמרכזי מחקר ישראליים אחרים.

גולם א
------

בתחילת 1960 החלה המחלקה למתמטיקה שימושית, שבראשה עמד חיים לייב פקריס, בתכנון מחשב חדש, שיחליף את מחשב "ויצק" שהחל לפעול בשנת 1955. תחילה כונה המחשב "ויצק 2", אולם בעצתו של חוקר הקבלה, פרופ' גרשם שלום, ניתן לו השם "גולם", שהובן כמתייחס אל הגולם מפראג. לידידו יוסף ליבס גילה שלום שהסיבה הסמויה לבחירתו בשם זה היא הרמז לאותיות השם **ג**רשם ש**ולם**.

לראש פרויקט הגולם מונה שמואל רוכמן, שהגיע למטרה זו מארצות הברית. לצדו של רוכמן עמדו בראש הפרויקט צבי ריזל, מראשי פרויקט "ויצק", מירון מלמן, מהנדס שעלה מארצות הברית, וירוחם גינת, כמפקח טכני.

"גולם א" החל לפעול ב־29 בדצמבר 1963. הצלחתו הביאה להחלטה לבנות מחשב נוסף, זהה, שהחל לפעול ב־1966.

תכנונו של הגולם התבסס על זה של המחשב "איליאק 2" שנבנה באוניברסיטת אילינוי, תוך הכנסת שיפורים אחדים, ובפרט הקטנת נפח המחשב וצריכת האנרגיה שלו פי עשרה.

ל"גולם א" היה גודל מילה גדול במיוחד של 75 סיביות. החומרה ביצעה חישובים בשיטת "נקודה צפה", שבה סיבית אחת לסימן, 10 סיביות למעריך ו־64 סיביות למנטיסה. התאפשר גם חישוב במילה כפולה, שבה 128 סיביות למנטיסה. גודל הזיכרון הגיע ל־32K מילים (לעומת 4K מילים ב"ויצק"). מהירות החישוב של "גולם א" הייתה גדולה פי מאה מזו של קודמו, "ויצק".

גולם ב
------

בשנת 1967 החל תכנונו של "גולם ב", והוא החל לפעול בשנת 1974, והחליף את מחשבי "גולם א" שקדמו לו. "גולם ב" סיים את פעולתו בשנת 1983.

ל"גולם ב" היה גודל מילה של 64 סיביות (פחות משל "גולם א", אך אף זו מילה גדולה יחסית). גודל הזיכרון הגיע ל־128K מילים.

כקודמיו שימש גם "גולם ב" לעיבודים מדעיים, בהתאם לצורכי המחקר של המחלקה למתמטיקה שימושית ומחלקות אחרות.

בניית מחשבים במכון ויצמן
------------------------

"ויצק" נבנה בתקופה שבה מחשבים טרם היוו מוצר תעשייתי נפוץ, ובנייה עצמית של מחשב הייתה הדרך העיקרית להשגתו. הגולם נבנה מאוחר יותר, ולמעשה כבר בשנת 1963, זמן מה לפני הפעלתו של "גולם א", נרכש למכון ויצמן מחשב CDC 1604 - המחשב הראשון מתוצרת קונטרול דאטה שנמכר מחוץ לארצות הברית. הגולם היה זול במידה ניכרת מהחלופות שניתנו לרכישה, ותכנונו ובנייתו היוו פעילות מחקרית בפני עצמה.

לשלושת מפתחיו של "גולם א", שמואל רוכמן, צבי ריזל ומירון מלמן הוענק פרס רוטשילד. בנימוקי הפרס נאמר, בין השאר, "שלושת המדענים קיבלו במשותף את הפרס בהנדסה על התכנון המתוחכם של המחשב האלקטרוני במכון ויצמן, אשר עורר את קנאתם של מוסדות מחקר גדולים בעולם".

"גולם ב" סיים את תקופת בניית המחשבים במכון, ולמעשה כבר במקביל לו, ואף במקביל ל"גולם א" פעלו במכון מחשבים שנרכשו מיצרנים מסחריים, כגון יבמ ודיגיטל. דרכו של המכון בבניית מחשבים לשימוש עצמי הייתה ייחודית לו בישראל, אם כי הייתה מקובלת באותה עת גם באוניברסיטאות מובילות בעולם.

ראו גם
------

* היסטוריה של המחשוב

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **גולם (מחשב)** |

* שלמה יחיא, הגולם, **מעשה חושב**, אוקטובר 1988
* א. פלג, ברחובות מתכוננים להצגת 'גולם ב', מעריב, 30 בדצמבר 1963

הערות שוליים
------------

1. ↑  ייתכן שהייתה זו הלצה על חשבונו של שולם, שהיה גם "יקה"
2. ↑  מחשב אלקטרוני "גלם" הופעל במכון ויצמן, דבר, 30 בדצמבר 1963
**קשת דרוסוס** (בלטינית: **Arcus Drusi**, באיטלקית: **Arco di Druso**) היא קשת ששימשה כשער בדרום רומא העתיקה דרכו עברה ויה אפיה ועליה הועברה אמת המים אקווה אנטוניניאנה. הקשת נקראת בשם זה בשל זיהוי שגוי עם קשת שהוקמה בשנת 9 לפנה"ס לזכר נירון קלאודיוס דרוסוס (אביו של הקיסר קלאודיוס). קשת דרוסוס נבנתה ככל הנראה על יד טראיאנוס או קרקלה. הקשת שולבה בביצורי שער סן סבסטיאנו על ידי הקיסר הונוריוס.

המבנה המקורי, כמשוער, היה מורכב משלוש קשתות, מהן נותרה רק האמצעית. גובהה 7.21 מטרים, רוחבה 5.34 מטרים ועומקה 5.61 מטרים. הקשת נבנתה מאבן טרוורטין וצופתה בשיש. משני עברי הפתח, שפנה אל הבאים לעיר, הוצבו עמודי שיש לבן שהובא מנומידיה. על הקשת עברה אמת מים שבנה קרקלה בין השנים 211–216 כסעיף של אמת אקווה מארקיה (אנ') לספק מים למרחצאותיו. אמת המים אקווה אנטוניניאה נקראת על אחד משמותיו, אנטונינוס, ובשם זה נקראו במקורן גם מרחצאות קרקלה – *Thermae Antoninianae*.

חלקהּ העליון של אמת המים, העשוי בטון ומצופה לבנים אדומות, הוא מתקופה מאוחרת יותר. האמה הייתה עדיין בשימוש עד המאה ה-19.

קישורים חיצוניים
----------------

ויקישיתוף מדיה וקבצים בנושא **קשת דרוסוס** בוויקישיתוף
* סמיואל בול פלאטנר, **מילון טופוגרפי של רומא העתיקה**, הוצאת אוניברסיטת אוקספורד, 1929 (באנגלית)

  

  

קשת דרוסוס בתצריב של פיראנזי, 1748
קשת דרוסוס בציורה של אנטוניטה ברנדייס, סביבות 1890

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 247004789
* WorldCat (עם VIAF): 247004789

 |
מטבע עם דיוקנו של אנטיוכוס השני
**אנטיוכוס השני תאוס** ("האל") (יוונית: Ἀντίοχος Β΄ ὁ Θεός‏; 286–246 לפנה"ס) היה מלך האימפריה הסלאוקית בין השנים 261 לפנה"ס ל־246 לפנה"ס לאחר אביו, אנטיוכוס הראשון. אימו הייתה הנסיכה המקדונית סטרטוניס, בתו של דמטריוס פוליוקרטס.

חייו
----

אנטיוכוס השני ירש ממלכה במצב מלחמה עם מצרים, שנמשכה לאורך חופי אסיה הקטנה (המלחמה הסורית השנייה). הוא ניסה גם לכבוש שטחים באזור תראקיה (אזור בדרום־מזרח אירופה הכולל את טורקיה האירופאית, צפון־מזרח יוון ודרום בולגריה). במהלך מלחמה זו קיבל את התואר "תאוס" ("אל" ביוונית).

בשנת 255 לפנה״ס פרש שליט המחוז (האחשדרפן) בבאקטריה (אזור בפקיסטן וחלק מאיראן), דיודוטוס, ממלכותו של אנטיוכוס והקים את הממלכה היוונית־באקטרית. ממלכה זו התרחבה והפכה לממלכה היוונית־הודית בשנת 180 לפנה״ס.

בפַּרתיה (אזור בפרס) הוא הפסיד את מרבית אדמותיו לארסאקֵס, מנהיג נוודים פרתי, בערך בשנת 250 לפנה״ס.

לאחר שבמלחמה הסורית הראשונה לא נוצר שינוי מהותי בין האימפריה הסלאוקית למצרים התלמיית, שיתף אנטיוכוס השני פעולה עם אנטיגונוס גונאטס מלך מוקדון, וכן עמים נוספים מאסיה הקטנה ומאיי הים האגאי, כמו רודוס, שרצו לבלום את ההתפשטות של הממלכה התלמית לאורך חופי אסיה הקטנה. במלחמה הסורית השנייה רוב העימותים התרחשו בזירה הימית של הים האגאי. ביבשה, אנטיוכוס השני, הצליח להעתיק את קו הגבול דרומה לאזור בין בירות לצידון. לבסוף בשנת 252 לפני הספירה נחתם הסכם שלום, שכחלק ממנו אנטיוכוס גירש את אשתו לאודיקֵה ונישא לברניקי, בִתו של תלמי השני. הסכם זה לא החזיק מעמד בגלל מאבקי החצר באימפריה הסלאוקית. אנטיוכוס השני מת במסתוריות בזמן ביקור באחוזה של אשתו הראשונה, לאודקי. היא במהרה הכריזה על בנה סלאוקוס השני, למלך על אסיה הקטנה, וכן היא שכנעה את אנשי החצר באנטיוכיה להרוג את ברינקה ואת בנה הקטן וּלהכתיר את בנה סלאוקוס השני כמלך האימפריה הסלאוקית, אירועים אלו הביאו לִפרוץ המלחמה הלאודיקית.

קישורים חיצוניים
----------------

ויקישיתוף מדיה וקבצים בנושא **אנטיוכוס השני** בוויקישיתוף
* אנטיוכוס השני, באתר אנציקלופדיה בריטניקה (באנגלית)

| בית סלאוקוס |
| --- |
| 

|  |
| --- |
| סלאוקוס הראשון • אנטיוכוס הראשון • אנטיוכוס השני • סלאוקוס השני • סלאוקוס השלישי • אנטיוכוס השלישי (הגדול) • סלאוקוס הרביעי • אנטיוכוס הרביעי (אפִּיפָנֶס) • אנטיוכוס החמישי • דמטריוס הראשון • אלכסנדר הראשון • דמטריוס השני • אנטיוכוס השישי • דיודוטוס טריפון • אנטיוכוס השביעי • דמטריוס השני • אלכסנדר השני • קלאופטרה תאה • סלאוקוס החמישי • אנטיוכוס השמיני • אנטיוכוס התשיעי • סלאוקוס השישי • אנטיוכוס העשירי • דמטריוס השלישי • אנטיוכוס האחד עשר • פיליפוס הראשון • אנטיוכוס השנים עשר • סלאוקוס השביעי • אנטיוכוס השלושה עשר • פיליפוס השני פילורומאיוס |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 128838442
* VcBA: 495/139658
* VIAF: 57675602
* WorldCat: viaf-57675602

 |
קלפטאנו, שלישי מימין בשורה האמצעית
**מריאן קלפטיאנו** (ברומנית: **Marian Calafeteanu**; נולד ב-8 בנובמבר 1965 בקראיובה שברומניה) הוא כדורגלן עבר רומני, ששיחק בעמדת הקשר שמאלי.

קריירה
------

קלפטיאנו התחיל את הקריירה שלו באוניברסיטטה קראיובה מליגת העל הרומנית, בה שיחק במשך 4 עונות. בעונת 1989–1990 עבר לקבוצת אלקטרופוטרה קראיובה ששיחקה בליגה השנייה ברומניה. קלפטיאנו העפיל עם קבוצתו לליגה הבכירה והמשיך בה עד לשנת 1994.

בעונת 1994–1995 הביא אותו המאמן ויטאלי סבצ'נקו להפועל באר שבע מהליגה הלאומית. קלפטיאנו סיים עם קבוצתו במקום השלישי ועם הכרטיס לגביע אופ"א. בעונת 1995–1996 הצטרף לקבוצת מכבי עירוני אשדוד מהליגה הארצית כחלק מבניית קבוצה שתתמודד על העלייה ללאומית. קלפטאנו סיים את העונה עם קבוצתו במקום ה-5 וללא כרטיס העלייה. בעונה שלאחר מכן המשיך בעירוני אשדוד ובסוף העונה חגג איתה את החזרה לליגה הלאומית.

בעונת 1997–1998 חזר לקבוצת אלקטרופוטרה קראיובה שכבר שיחקה בליגה השנייה ברומניה ובסוף העונה פרש ממשחק בגיל 33. קלפטיאנו משמש כיום כמאמן במחלקת הנוער של אוניברסיטטה קראיובה.

קישורים חיצוניים
----------------

* פרופיל, באתר Transfermarkt
* קלפטאנו מבקיע מול הפועל חיפה, בערוץ "youtube"
* פרופיל, באתר "footballdatabase"

הערות שוליים
------------

1. ↑  מידע ותמונות של מחלקת הנוער אוניברסיטטה קראיובה, "Gazeta de sud" ברומנית

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מריאן קלפטיאנו"**.
**ניקול "ניקי" ג'אי בודזינסקי** (באנגלית: **Nicole "Nikki" Jai Budzinski**; נולדה ב-11 במרץ 1977) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס ה-13 של מדינת אילינוי. טרם שירותה בקונגרס האמריקאי, הייתה בודזינסקי ראשת הסגל במשרד הניהול והתקציב תחת ממשל ביידן.

ביוגרפיה
--------

בודזינסקי נולדה בפאוריה שבאילינוי. סבה, לאונרד, וסבתה היו שניהם חברי איגוד: האחד היה צייר המועסק על ידי מחוז בית הספר פאוריה, והשנייה כמורה באותו המחוז. בודזינסקי השלימה את לימודיה הגבוהים באוניברסיטת אילינוי באורבנה-שמפיין ולאחר מכן התמחתה בלשכתו של חבר הקונגרס דיק גפהארדט, במשרדו של הסנאטור פול סיימון ובארגון "הורות מתוכננת". בתום לימודיה האקדמיים עבדה עבור איגוד העובדים "עובדי מזון ומסחר מאוחדים" כמנהלת פוליטית לאומית בוושינגטון הבירה.

במהלך בחירות 2018 לתפקיד מושל אילינוי, הובילה בודזינסקי את ועדת הגישוש של ג'יי. בי. פריצקר, וכעבור זמן מה הייתה למנהלת במטה הבחירות שלו תוך התמקדות בייעוץ פוליטי, דוברות והסברה. לאחר היבחרו של פריצקר לתפקיד המושל, הייתה מנהלת צוות המעבר (Transition) של פריצקר.

עם השבעתו של פריצקר ב-14 בינואר 2019, מונתה בודזינסקי ליועצת בכירה בממשלו. היא עמדה בראש המועצה המייעצת לפסי רוחב (BAC), סוכנות ממשלתית האמונה על הרחבת גישה, אימוץ ושימוש בפס רחב באילינוי. בודזינסקי התפטרה מתפקידה זה במרץ 2020. היא עבדה לצד ג'ון פודסטה כדי לייעץ למרכז משאבי האקלים הלאומי והייתה מנכ"לית של המרכז לענייני עבודות נקיות באילינוי.

בפברואר 2021 מונתה בודזינסקי, בעקבות המלצה שניתנה לה בידי ההיועץ הבכיר לנשיא ג'ון פודסטה, לראשת הסגל במשרד הניהול והתקציב. במהלך כהונתה כראשת הסגל היא סייעה בהקמת החטיבה לתוצרת אמריקה במשרד הניהול והתקציב. ב-16 ביולי 2021 התפטרה בודזינסקי ושבה לאילינוי, לקראת תחילת הקריירה הציבורית שלה.

ב-24 באוגוסט 2021 הכריזה בודזינסקי על התמודדותה בבחירות המקדימות של המפלגה הדמוקרטית לייצוג מחוז הקונגרס ה-13 של אילינוי בבית הנבחרים של ארצות הברית, שגבולותיו שורטטו מחדש לטובת הדמוקרטים. ביוני 2022 ניצחה בפריימריז את דייוויד פאלמר, וביום הבחירות הכלליות גברה על ריגן דירינג, מועמד המפלגה הרפובליקנית. היא הושבעה לתפקידה בראשית ינואר 2023 עם התכנסות הקונגרס ה-118 של ארצות הברית.

קישורים חיצוניים
----------------

ויקישיתוף מדיה וקבצים בנושא **ניקי בודזינסקי** בוויקישיתוף
* אתר האינטרנט הרשמי של ניקי בודזינסקי בבית הנבחרים האמריקאי (באנגלית)
* ניקי בודזינסקי, ברשת החברתית פייסבוק

* ניקי בודזינסקי, ברשת החברתית טוויטר

* ניקי בודזינסקי, ברשת החברתית אינסטגרם

* ניקי בודזינסקי, ברשת החברתית LinkedIn

* ניקי בודזינסקי, סרטונים בערוץ היוטיוב
* ניקי בודזינסקי באתר המדריך הביוגרפי של הקונגרס של ארצות הברית (באנגלית)

הערות שוליים
------------

1. ↑  שיה קאפוס, PRITZKER taps big names for transition — MADIGAN strikes back at Rauner, באתר פוליטיקו, 8 בנובמבר 2018 (באנגלית)
2. ↑  Governor JB Pritzker's Executive Staff, באתר IL Capitol Group (באנגלית)
3. ↑  שיה קאפוס, TEACHER TENSION DEJA VU — PRECKWINKLE FUNDRAISING — MORE MOVES to BIDEN’S TEAM, באתר פוליטיקו, 25 בינואר 2021 (באנגלית)
4. ↑  שיה קאפוס, IT’S BUDZINSKI v. DAVIS, OR IS IT? — PRITZKER’s POWER PLAY — ALEXANDER COUNTY’s DUBIOUS RANKING, באתר פוליטיקו, 25 באוגוסט 2021 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* US Congress: B001315

 |
**חפרית מדבר אוסטרלית** (שם מדעי: *Notaden nichollsi*) היא מין של צפרדע ממשפחת המיובטרכיים (או הלימנודינסטיים) ומהסוג חפרית אוסטרלית, החיה במדבריות של צפון ומזרח אוסטרליה. 

המין תואר ב-1940 להוקרת החוקר גילברט ארנסט ניקולס.

תיאור
-----

זוהי צפרדע קטנה יחסית באורך של עד 64 מ"מ בקירוב, שהנקבות מעט יותר גדולות. היא בעלת מבנה עגלגל עם לשון קצרה ועיניים גדולות והיא מותאמת לחפירת מאורות, מה שמונע ממנה להתייבש. צבעה חום עד אפור זית בגב כשהבטן לבנה-צהבהבה.

הצפרדע מותאמת לחיות באזורים יבשים ביותר, בהם נדירים דו-חיים. תפוצתה היא בבתות, ערבות יבשות, ביצות ובמדבריות חמים עד ממוזגים לאורך צפון-מזרח היבשת. היא מצויה מקימברלי שבאוסטרליה המערבית, הטריטוריה הצפונית ומערב קווינסלנד ומצויה גם בפילבארה. לרוב הצפדע מצויה באזורים חוליים, המקלים על אגירת מים מתחתיהם וכן מצויה במדבר גיבסון רק באזורי חוליות.

דרכה של הצפרדע לשרוד באזורים קשים אלה הוא בהתחפרות מתחת לאדמה ויציאה רק בלילות וכן להיכנס לתרדמת קיץ בעיתות קשות. כדי למנוע איבוד נוזלים הצפרדעים גם מכילות את ההורמון Vasotocin הפועל כנוגד שתנן. הצפרדע גם מתרבה מתחת לאדמה ושם גדלים הראשנים.

כאשר יורדים גשמים הצפרדעים יוצאות החוצה להתרבות ופעילות גם במשך היום. הם ציידות של נמלים וטרמיטים כמעט באופן בלעדי.

קישורים חיצוניים
----------------

ויקישיתוף מדיה וקבצים בנושא **חפרית מדבר אוסטרלית** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ITIS
* NCBI
* GBIF
 |

הערות שוליים
------------

1. ↑  חפרית מדבר אוסטרלית באתר הרשימה האדומה של IUCN
**בד"צ קהילות** הוא מערך כשרות פרטי חרדי הפועל בישראל מראשית העשור השני של המאה ה-21.

רקע והתנהלות
------------

בתחילת העשור השני של המאה ה-21 (תש"ע), החליטה קבוצת רבנים הפעילים בתחום הכשרות להקים גוף כשרות חרדי שיתחשב בפסקים ובמנהגי כל הקהילות החרדיות כך שיהיה מקובל על כלל הקהילות החרדיות. למרות שמועצת הרבנים העליונה של גוף הכשרות מנתה נכון ל-2019 רק רבנים אשכנזים, פסק הרב שמעון בעדני חבר מועצת חכמי התורה של תנועת ש"ס שגם בני עדות המזרח ההולכים לאור פסיקותיו של הבית יוסף יכולים לסמוך על ההשגחה.

ליוזמה הצטרפו מספר רבנים, שחלקם שימשו בעברם בתחום הכשרות:

* הרב ישראל פישביין, רבם של חסידי גור בפתח תקווה שבמשך שנים היה הרב המכשיר של בד"ץ אגודת ישראל.
* הרב שבח צבי רוזנבלט, כיום מרבני העיר בני ברק ומחברי בד"ץ שארית ישראל.
* הרב פנחס לייבוש פדווא רבם של חסידי בעלזא בקריית גת ומומחה כשרות ששימש בעברו כרב הקהילה החסידית באמסטרדם. בהמשך פרש הרב פדווא לדרך עצמאית בתחום הכשרות.
* הרב צבי הירש ויז'ניצר רבם של חסידי ויז'ניץ באשדוד.
* הרב אברהם נחמן גוטרמן, רב חסידי גור בדימונה.

בשלב ראשון העניק הבד"ץ כשרות אך ורק על שחיטת עופות ובקר. רק כעבור שנתיים של התבססות וגיוס מומחים נוספים, הוקמו אגפים נוספים ובד"צ קהילות החל להעניק כשרות למפעלים ועסקי מזון שונים ברחבי מדינת ישראל, כמו כן מעניק בד"צ קהילות את כשרותו על מוצרים רבים המיוצרים בחו"ל.

לגוף הכשרות החדש, אתגרים מול גופי כשרות אחרים, ותיקים או מקומיים. כך למשל בשנת 2019 לאחר פטירת רב העיר בני ברק הרב משה יהודא ליב לנדא שגוף הכשרות שבראשו עמד נהנה ממונופול מוחלט על רוב האולמות ועסקי המזון בעיר, ביקשו כמה אולמות לעבור לכשרות 'קהילות', דבר שעורר סערה רבה. בסופו של דבר ובהוראתו של הרב חיים קניבסקי נדחה המהלך.

קישורים חיצוניים
----------------

* שלומי זייבלד, ‏הגר"ח בירך ובד"צ קהילות ביטל, באתר כיכר השבת

הערות שוליים
------------

1. ↑  דעת הרב בעדני שאפשר לסמוך על כשרות האשכנזים, באתר כיכר השבת
2. ↑  יענקי כץ, ‏מלחמת הכשרויות עולה שלב; שלושה אולמות החליפו כשרות, באתר כיכר השבת
3. ↑  שלומי זייבלד, ‏הגר"ח בירך ובד"צ קהילות ביטל, באתר כיכר השבת
**ממשלת צללים** (באנגלית: **Shadow government**) הוא מונח המקובל במספר דמוקרטיות פרלמנטריות, בפרט בבריטניה, לתיאור הרכב הממשלה המוצע על ידי האופוזיציה, אם וכאשר תזכה בבחירות. כשמדובר במשטרים לא-דמוקרטיים, מונח זה משמש לפעמים לתיאור ממשלה מחתרתית הפועלת בסתר נגד הממשלה המכהנת מתוך שאיפה להחליפה בהפיכה.

במשטר דמוקרטי קיומה של אופוזיציה חיוני לא רק לשם ביקורת על פעילות הממשלה, אלא גם כדי להציג חלופה לממשלה המכהנת ולמדיניותה. הקמת ממשלת צללים היא ביטוי מעשי להיותה של האופוזיציה חלופה לממשלה.

בבריטניה
--------

בבריטניה מקובל שהאופוזיציה מרכיבה ממשלת צללים מיד עם מינויה של ממשלה חדשה, כשמול כל שר בממשלה ניצב "שר" בממשלת הצללים של האופוזיציה. ה"שר" בממשלת הצללים אחראי לבקר את השר המכהן בממשלה, להגיב על הצהרותיו ולהציע חלופה למדיניותו. אף שאין זו התחייבות רשמית, ציבור הבוחרים מצפה לכך ש"שר הצללים" ימונה לתפקיד שר, אם האופוזיציה תזכה בבחירות הקרובות.

שיטת ממשלת הצללים הפכה למעין מוסד בבריטניה כיוון שהיא מתאימה למבנה הפרלמנט הבריטי ולשיטת הבחירות בבריטניה. בבריטניה לא נהוגות ממשלות קואליציוניות, אלא מקובל שראש המפלגה הגדולה ביותר בפרלמנט מתמנה לראשות הממשלה וממנה שרים מבין חברי מפלגתו. לפיכך, יכול ראש המפלגה השנייה בגודלה בפרלמנט להניח כי מפלגתו היא החלופה העיקרית למפלגת השלטון, ולמנות ממשלת צללים מבין חברי מפלגתו. בנוסף, שיטת הבחירות באנגליה היא אישית-אזורית (המדינה מחולקת למחוזות-בחירה, ובכל אחד מהם נערכות בחירות אישיות למינוי נציג המחוז בפרלמנט), כך שיש דגש רב על אישיותם של המועמדים לחברות בפרלמנט ולכהונה כשרים.

בישראל
------

בישראל נהוגה שיטת בחירות יחסית, והממשלות הן ממשלות קואליציוניות, כלומר ממשלות המורכבות ממספר מפלגות שהגיעו להסכם לאחר משא ומתן. הרכב הקואליציה עשוי להשתנות במידה ניכרת במהלך כהונת הפרלמנט. לפיכך, קשה לדעת מה יהיה הרכב הקואליציה לאחר הבחירות הבאות, וקשה להרכיב ממשלה אלטרנטיבית לפני היוודע תוצאות הבחירות. לאור כל זאת, שיטת ממשלת הצללים אינה נהוגה בישראל, אם כי היו הצעות להשתמש בה בתקופה שבה הייתה מפלגת אופוזיציה דומיננטית, למשל בסוף שנות ה-80 ובראשית שנות ה-90, כשמפלגת העבודה הייתה החלופה העיקרית למפלגת הליכוד שהייתה אז מפלגת השלטון. הרעיון נדחה, כיוון שלא היה ברור מי ייבחר לעמוד בראש מפלגת העבודה לקראת הבחירות ב-1992. בעיה זו הוכחה כמשמעותית, שכן יצחק רבין אכן החליף את שמעון פרס לקראת הבחירות, והתמנה כראש ממשלה לאחר הבחירות. אילו הייתה מורכבת ממשלת צללים בתקופה שבה שימשה מפלגת העבודה כאופוזיציה, היא לא הייתה משקפת את ההתפתחות הזו.

קישורים חיצוניים
----------------

* דפנה סחייק, ‏מסמך רקע בנושא: ממשלות צללים, באתר מרכז המחקר והמידע (ממ"מ) של הכנסת, אדר ב' תשס"ה, מרץ 2005.

|  |  |
| --- | --- |
| בקרת זהויות עריכת הנתון בוויקינתונים | 
* NKC: ph189277

 |
**יציאת מצרים** הוא סרט טלוויזיה ישראלי לילדים מסוגת קומדיה מוזיקלית, אשר מבוסס על המחזמר "נסיך מצרים" שעלה לראשונה בשנת 2015 בהשראת הסיפור המקראי "יציאת מצרים". הסרט בוים ונכתב על ידי רני מגר והופק ונערך על ידי דורון מור. הסרט עלה לראשונה ב-HOT VOD Young ב-8 באפריל 2019 במסגרת "חגיגת פסח מטורפת". 

הסרט עוסק במספר סיפורים מן הסיפור המקראי "יציאת מצרים": שעבוד מצרים, משה בתיבה, חינוך משה בארמון, בריחת משה למדין, מכות מצרים וקריעת ים סוף. בסרט מככבים רינת גבאי, רוסלנה רודינה, אודי ואביעד ומוריס כהן. אורך הסרט הוא כ-45 דקות.

תקציר העלילה
------------

בת פרעה מוצאת את משה ומאמצת אותו כבנה, לאחר שאחותו מרים מניחה אותו בתיבה ביאור כדי להציל אותו מפני המצרים. משה גדל בארמון לצדו של רעמסס בתור מצרי מבלי לדעת שהוא עברי, שם הוא מתחנך על ידי החרטום הראשי של פרעה, חרטומון. כשמשה מתבגר, מרים מגלה לו שהיא אחותו ושהוא בעצם עברי. כשמשה מגלה את זה הוא בורח למדין והופך לרועה צאן, שם אלוהים נגלה אליו ומטיל עליו לשחרר את עם ישראל מעבדות במצרים ולהוציאם לחופשי. אל משה מצטרף אחיו אהרן, ויחד שניהם מנסים לדבר אל ליבו של פרעה שישחרר את בני ישראל. פרעה מסרב שוב ושוב, ומביא על המצרים את עשר המכות, עד שהוא נכנע ושולח את עם ישראל לחופשי.

צוות השחקנים
------------

* **רינת גבאי** – מרים
* **מוריס כהן** – משה הבוגר
* **אודי גוטשלק** – חרטומון
* **אביעד בנטוב** – פרעה
* **רוסלנה רודינה** – בת פרעה
* **רפאל בכר** – רעמסס
* **גיא אורן** – משה הילד
* **אושרי קריאף** – אהרן
* **אריאל צרפתי** – משה התינוק

בנוסף שיחקו בסרט עמית דמרי, דור אלדר, נועם זיו, עמית בן יצחק וטל פרי.

הפקה
----

בינואר 2019 נודע על הפקת הסרט, כאשר הצילומים החלו בפברואר והסתיימו במרץ. בין אתרי הצילום בהם צולם הסרט נכללים רעננה, הדיונה הגדולה ופארק לכיש.

שירים
-----

במהלך הסרט מבוצעים על ידי צוות השחקנים חמישה שירים.

* "אחי הקטן" – מבוצע על ידי רוסלנה רודינה ורינת גבאי
* "אני פרעה" – מבוצע על ידי אודי ואביעד
* "הללויה" – מבוצע על ידי רינת גבאי ומוריס כהן
* "שיר המכות" – מבוצע על ידי אודי ואביעד
* "מחרוזת חגיגית" – מבוצע על ידי רינת גבאי, מוריס כהן, אודי ואביעד

קישורים חיצוניים
----------------

* יציאת מצרים – סרט חדש מבית HOT VOD YOUNG, באתר HOT
* פלייליסט הסרט, באתר יוטיוב

הערות שוליים
------------

1. ↑  נסיך מצרים - הסיפור על משה (ההצגה המלאה), באתר יוטיוב, 12 בספטמבר 2018
2. ↑  חגיגת פסח מטורפת ב- HOT VOD YOUNG!, באתר HOT
3. ↑  פוסט של רינת גבאי, ברשת החברתית פייסבוק, 20 בינואר 2019
4. ↑  פוסט של רינת גבאי, ברשת החברתית פייסבוק, 16 בפברואר 2019
5. ↑  פוסט של רינת גבאי, ברשת החברתית פייסבוק, 3 במרץ 2019
6. ↑  יציאת מצרים – השירים, באתר HOT
**זיגולופודון** (שם מדעי: ***Zygolophodon***) הוא סוג נכחד של יונק ממשפחת הממוטיים שבסדרת הפילאים שחי במשך תקופת המיוקן עד לאמצע הפליסטוקן, לפני 17–0.781 מיליון שנה. סוג זה תואר לראשונה בשנת 1877 ונכללו בו שישה מינים אשר חיו ברחבי אירואסיה, אפריקה ואמריקה הצפונית.

עצמות היצור כללו בעיקר ממאובני הגולגולת, לסת תחתונה ושיניים טוחנות עבות ובעלות חריצים. השיניים הזכירו מאוד שיני ממותה, אך היו שונים מאלה של הפילים החיים. הוא חי בסביבת יערות וניזון מעלי עצים ושיחים שאולי הפיל בעזרת חדקו. היו לו חטים ארוכים מאוד וישרים.

הזיגולופודון היה קרובו של המסטודון שבעבר השתייך לסוגו. ככל הנראה הוא התפתח ממיני פילאים כמו הטטרלופודון (Tetralophodon). זה היה יונק ענקי ואחד מהגדולים ביותר בכדור הארץ. הוא הגיע לגובה 3.4–4.1 מטר בכתפיו ולמשקל של 14–16 טונות. דבר זה הופך אותו לגדול אף יותר ממספר זאורופודים ומבין יונקי היבשה קטן רק מהפרצרתריום ממונגוליה.

קישורים חיצוניים
----------------

ויקישיתוף מדיה וקבצים בנושא **זיגולופודון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**מיצובישי ספייס סטאר** (**Mitsubishi Space Star**) היא מכונית מיני גדולה המיוצרת על ידי חברת המכוניות היפנית מיצובישי מוטורס משנת 2013. בחלק מהמקומות בעולם היא מוכרת בשם מיראז'. מבחינה קטגורית היא מעט יותר גדולה מרכבי המיני אך קטנה מרכבי הסופרמיני ולכן רבים משייכים אותה לסופר מיני. הדגם מופיע בגרסאות ידני ואוטומטי. המנוע מורכב משלושה צילינדרים בלבד ונוטה להרעיש ולרעוד יותר מפאת המספר האי-זוגי. הגיר (תיבת הילוכים) בגרסה האוטומטית בנוי בטכנולוגיית גיר רציף, אשר מסייע לרכב להפיק יכולות גבוהות יותר על אף המנוע החלש יחסית. הספייס סטאר מבחינה מכנית ואבזור היא תאום ללא זנב של מיצובישי אטראז'. הספייס סטאר נמכרת גם בישראל.

היסטוריה
--------

הספייס סטאר, או בשמה המוכר יותר בעולם, מיצובישי מיראז', הוצגה לראשונה לעולם כבר ב-1978, ויוצרה ברצף עד 2003, ולאחר שנים של הפסקה חזרה לייצור בשנת 2012. עיקר הייצור היום מתבצע בתאילנד. מבחינת סיווג, רבים נוטים לשייך אותה לתת קטגוריה של מכוניות עירוניות. למעשה דגם זה החזיר את יצרנית מיצובישי בחזרה אל התחרות שהתפתחה מאוד בשנים האחרונות בשוק הקטנות.

בשנת 2016 לאחר המתנה קלה בשיווק, חזרה הספייס סטאר שוב עם מתיחת פנים קלה שהתמקדה בעיקר בעיצוב החיצוני, בהגדלת אורך הרכב ב 8.5 ס"מ, ובהורדת המחיר.

מכירות בישראל
-------------

בשנת 2014 (לאחר שנה מההשקה) דיווחה כלמוביל יבואנית מיצובישי בישראל, שמכרו מעת ההשקה מעל 4,500 רכבים מדגם זה.

אבזור ובטיחות
-------------

ספייס סטאר מאובזרת בחלקה יותר מחברותיה בקטגוריה זו, כגון בחיישני לחץ אוויר, חיישני גשם, בקרת שיוט, בקרת אקלים, הנעה ללא מפתח בדגם הפרימיום. עם זאת במבחני הריסוק האירופי קיבלה ארבעה כוכבים בלבד, וזאת לאחר שבמבחן הריסוק של יורו NCAP קיבלה רק 55% במבחן עזרי הבטיחות.

קישורים חיצוניים
----------------

ויקישיתוף מדיה וקבצים בנושא **מיצובישי ספייס סטאר** בוויקישיתוף
* אתר האינטרנט הרשמי של מיצובישי ספייס סטאר

הערות שוליים
------------

1. ↑
2. ↑
3. ↑